陈深
陇西太夫人八十寿
恒山镇朔野，积翠凌太虚。
中有仙子宅，霞光抱云居。
怡怡伯阳姥，八十颜独朱。
神交亿玉女，秘字傅金书。
逍遥人间世，静寿仙者从。
令子返鸟哺，专城绾菟符。
金章映彩服，锦障承雕与。
前有命妇掖，后有玄孙扶。
春风溢慈幄，晓日晖庆图。
海桃摘霞实，灵芝掇云腴。
南山为尔寿，北斗为尔{奭斗}。
人生天壤内，菽水欢有馀。
矧兹寿且贵，身与五福俱。
厚德狼隆报，彼苍默相孚。
诗人颂燕喜，此乐不可渝。